РЕШЕНИЕ НА КОМИСИЯТА
от 14 юли 2010 година
за освобождаване на производството и продажбата на едро на електроенергия в италианската макрозона Север и продажбата на дребно на електроенергия на крайните потребители, присъединени към мрежи под средно, високо и много високо напрежение в Италия, от прилагането на Директива 2004/17/ЕО на Европейския парламент и на Съвета относно координирането на процедурите за възлагане на поръчки от възложители, извършващи дейност в секторите на водоснабдяването, енергетиката, транспорта и пощенските услуги
(нотифицирано под номер C(2010) 4740)
(само текстът на италиански език е автентичен)
(текст от значение за ЕИП)
(2010/403/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 2004/17/ЕО на Европейския парламент и на Съвета от 31 март 2004 г. относно координиране на процедурите за възлагане на обществени поръчки от възложители, извършващи дейност във водоснабдяването, енергетиката, транспорта и пощенските услуги (1), и по-специално член 30, параграфи 5 и 6 от нея,
като взе предвид искането, представено от дружеството Compagnia Valdostana delle Acque S.p.A. - Compagnie valdôtaine des eaux S.p.A. (наричано по-долу „CVA“) по електронен път на 15 февруари 2010 г.,
след консултации с Консултативния комитет по обществените поръчки,
като има предвид, че:
I. ФАКТИ
(1)
На 15 февруари 2010 г. CVA подаде по електронен път искане до Комисията в съответствие с член 30, параграф 5 от Директива 2004/17/ЕО. С електронно писмо от 15 април 2010 г. Комисията изиска допълнителна информация от италианските власти и от CVA. Италианските власти предоставиха допълнителна информация с електронни писма от 10 май 2010 г. и 20 май 2010 г., а CVA предостави информация на 7 май 2010 г. след удължаване на първоначалния краен срок за отговор.
(2)
Искането, изпратено от CVA - публично предприятие по смисъла на Директива 2004/17/ЕО, е свързано със следните дейности, описани в искането:
а)
производство и продажба на едро на електроенергия на цялата територия на Италианската република;
б)
като алтернативен вариант - производство и продажба на едро на електроенергия на територията на северната географска зона (наричана по-долу „макрозона Север“ (2)); и
в)
продажба на дребно на електроенергия на крайните потребители на свободния пазар на електроенергия на цялата територия на Италианската република.
II. ПРАВНА РАМКА
(3)
В член 30 от Директива 2004/17/ЕО се предвижда, че поръчките, предназначени да способстват за извършване на една от дейностите, за които се прилага тази директива, не са предмет на директивата, ако упражняваната в държавата-членка дейност е пряко изложена на конкуренция на пазари, до които достъпът не е ограничен. Прякото излагане на конкуренция се оценява въз основа на обективни критерии, като се отчитат характерните особености на съответния сектор. Достъпът се счита за неограничен, ако държавата-членка е въвела и прилага съответното законодателство на Общността относно пълното или частичното отваряне на дадения сектор. Въпросното законодателство е изброено в приложение XI към Директива 2004/17/ЕО, в което по отношение на електроенергийния сектор се съдържа позоваване на Директива 96/92/ЕО на Европейския парламент и на Съвета от 19 декември 1996 г. относно общите правила за вътрешния пазар на електроенергия (3). Директива 96/92/ЕО бе заменена от Директива 2003/54/ЕО на Европейския парламент и на Съвета от 26 юни 2003 г. относно общите правила за вътрешния пазар на електроенергия и отменяща Директива 96/92/ЕО (4).
(4)
Италия е въвела и прилага не само Директива 96/92/ЕО, но също и Директива 2003/54/ЕО, като е възприела правно и функционално разделяне на дейностите във връзка с електропреносните и електроразпределителните мрежи, с изключение на най-малките предприятия, които са освободени от изискването за функционално разделяне. В резултат на това и в съответствие с член 30, параграф 3, първа алинея достъпът до пазара не следва да се смята за ограничен на територията на Италианската република.
(5)
Прякото излагане на конкуренция следва да се оценява въз основа на различни показатели, нито един от които, per se, няма решаващо значение. По отношение на пазарите, обхванати от настоящото решение, пазарният дял на основните участници на даден пазар представлява критерий, който следва да бъде отчетен. Друг критерий е степента на концентрация на тези пазари. Като се имат предвид особеностите на въпросните пазари, следва да се вземат под внимание и други критерии, като например функционирането на балансиращия пазар, ценовата конкуренция и процентът на смяна на доставчиците от страна на клиентите.
(6)
Настоящото решение не засяга прилагането на правилата за защита на конкуренцията.
III. ОЦЕНКА
(7)
Въз основа на прецеденти (5) на Комисията в електроенергийния сектор могат да бъдат разграничени следните основни продуктови пазари: i) производство и доставка на едро; ii) пренос; iii) преразпределяне и iv) доставки на дребно. Следователно искането на CVA следва да бъде анализирано поотделно по отношение на производството и доставката на едро, от една страна, и доставката на дребно, от друга страна.
(8)
Както се посочва в съображение 2 по-горе, представеното от CVA искане се отнася до производството и продажбата на едро на електроенергия на цялата територия на Италианската република или само в макрозона Север.
(9)
Според наличната информация (6) поради претоварване на връзките между различните зони, цените в които са почти напълно съпоставими, националната територия на Италия следва да се разглежда като състояща се от четири регионални географски пазара по отношение на производството и доставките на едро на електроенергия: макрозона Север, макрозона Централен юг (7), макрозона Сицилия (8) и Сардиния. Италианските власти потвърдиха, че делимитирането на макрозона Север остава в сила като основен пазар, като допълниха обаче, че се извършват промени, така че делимитирането между оставащите макроикономически зони не е ясно към момента, докато се изчаква приключването на обстойни проучвания, поради което засега е невъзможно да се оцени категорично състоянието на конкуренцията на тези географски пазари. Въз основа на горепосоченото и като се има също предвид, че случайно всички електроцентрали на CVA се намират в макрозона Север, настоящото решение с цел оценка на условията, предвидени в член 30, параграф 1 от Директива 2004/17/ЕО, се ограничава до разглеждане на конкурентната ситуация в рамките на територията на макрозона Север по отношение на производството и доставките на едро на електроенергия. Въпреки че макрозона Север сама по себе си представлява важен пазар, тя не може да се разглежда като напълно изолирана от заобикалящите я държави и другите региони.
(10)
Вследствие на постоянната практика (9) по отношение на решенията на Комисията съгласно член 30, Комисията счита, че по отношение на производството на електроенергия „показател за интензивността на конкуренцията на националните пазари е делът от общия пазар, който притежават трите най-големи производителя“. Според италианските власти през 2009 г. делът на трите най-големи производители в макрозона Север е 49,7 %. Тази степен на концентрация, обхващаща общия пазарен дял на трите най-големи производители, е по-ниска от равнището (52,2 %), посочено в Решение 2008/585/ЕО по отношение на Австрия, както и по-ниско от равнището (58 % от общото производство), посочено в Решение 2008/741/ЕО по отношение на Полша, и значително по-ниско от съответните равнища в решения 2006/422/ЕО и 2007/706/ЕО съответно за Финландия (73,6 %) и Швеция (86,7 %). Отбелязва се обаче, че равнището е по-високо от съответния процент - 39, посочен в решения 2006/211/ЕО и 2007/141/ЕО по отношение на Обединеното кралство. Това равнище обаче се приема за задоволително ниско и следователно може да бъде взето като показател за излагане до известна степен на пряка конкуренция по отношение на производството и доставките на едро на електроенергия в макрозона Север.
(11)
Освен това през 2008 г. Италия внесе значителни количества електроенергия в размер на над 42 997 GWh. Италия е нетен вносител и внесената електроенергия представлява около 13,43 % от общите нужди (10). Както беше потвърдено от италианските власти (11), вносът повишава конкуренцията, по-конкретно в макрозона Север. Въпреки че този ефект от вноса зависи от техническите ограничения на междусистемния капацитет с други страни, се очаква ситуацията да се подобри допълнително с оглед на новоприетото законодателство (12). Вносът на електроенергия от страни извън Италия оказва обаче известни ограничения върху свързаното с ценообразуването поведение на водещите производители в макрозона Север. Затова тези фактори следва да се разглеждат като показател за известна степен на пряко излагане на конкуренция от други държави-членки на ЕС във връзка с производството и доставките на едро на електроенергия в макрозона Север.
(12)
От Съобщението на Комисията от 11 март 2010 г.„Доклад относно напредъка в създаването на вътрешен пазар за газ и електроенергия“ (13) става ясно, че в 14 държави-членки над 75 % от производствените мощности са контролирани от трите най-големи производители. Според доклада обаче италианският пазар за електроенергия попада в категорията „умерено концентриран“ пазар (14), при който индексът Herfindahl-Hirchman (HHI) има по-ниски стойности спрямо другите категории. Като се има предвид, че конкурентният натиск се чувства дори по-силно в макрозона Север, отколкото в другите зони, степента на концентрация може да се приеме за показател за пряко излагане на конкуренция в производството и доставките на едро на електроенергия в макрозона Север.
(13)
Освен това функционирането на балансиращите механизми следва също да се разглежда като допълнителен показател, въпреки че те представляват малка част от общото количество електроенергия, произведена и/или използвана в дадена държава-членка. Според наличната информация работата на балансиращия механизъм - по-специално пазарното ценообразуване и добре развитият дневен пазар - са такива, че не представляват препятствия за излагането на производството на електроенергия на пряка конкуренция.
(14)
По отношение на доставките на дребно може да бъде направено допълнително разграничаване на съответния продуктов пазар, а именно между: A. доставки на дребно на промишлени клиенти, присъединени към мрежи под средно, високо и много високо напрежение, и Б. доставки на дребно на малки промишлени, търговски и битови клиенти, присъединени към мрежа под ниско напрежение. Тези пазари ще бъдат анализирани поотделно.
(15)
Както беше потвърдено от италианските власти, пазарът на доставки на електроенергия на дребно на крайни потребители, присъединени към мрежи под средно, високо и много високо напрежение, е с национален мащаб.
(16)
Според наличната информация (15) общите пазарни дялове на трите най-големи дружества за продажба на дребно на крайните потребители, присъединени към мрежи под средно, високо и много високо напрежение, възлизат на 43,89 %, което е задоволително ниско равнище (16) и следва да се разглежда като показател за излагане на пряка конкуренция.
(17)
Предвид характеристиките на конкретния продукт (електроенергия) и оскъдността или липсата на подходящи продукти или услуги, които да могат да го заменят, тарифната конкуренция и ценообразуването придобиват по-голямо значение при оценяване на състоянието на конкуренцията на пазарите на електроенергия. Броят на клиентите, които сменят своя доставчик, може да служи за показател за тарифна конкуренция и по този начин непряко е „естествен показател за ефективността на конкуренцията. Ако малко на брой клиенти сменят доставчика си, има вероятност да е налице проблем във функционирането на пазара, въпреки че не трябва да се пренебрегват ползите от възможността да се извърши предоговаряне с досегашния доставчик“ (17).
(18)
Според последната налична информация (18) броят на клиентите, които при възможност сменят своите доставчици, през 2008 г. възлиза на 32,50 % за големите промишлени клиенти и 32,80 % за средните по големина промишлени предприятия в Италия. Въпреки че броят на клиентите, които сменят доставчиците, е по-нисък в сравнение с Австрия например, където 41,5 % (19) от големите и много големите промишлени клиенти сменят доставчиците си, съответният брой в Италия е все пак значителен, като включва почти една трета от големите и средните промишлени клиенти. Освен това пазарът на дребно за крайни потребители, присъединени към мрежи под средно, високо и много високо напрежение, не подлежи на ценово регулиране. Ето защо ситуацията в Италия е задоволителна, що се отнася до смяната на доставчици и контрола върху цените за крайния потребител, и следва да се приеме за показател за пряко излагане на конкуренция.
(19)
По отношение на съответния географски пазар за доставки на дребно, за него обикновено се смята, че е от национален мащаб. В своето заявление CVA използва националния пазар като съответен пазар за доставките на дребно на електроенергия.
(20)
Въз основа на допускането, че географският пазар е от национален мащаб, както и на наличната актуална информация (20), изглежда, че равнището на пазарна концентрация на италианския пазар за доставки на електроенергия на дребно е много високо. Съвкупните пазарни дялове на трите най-големи доставчици на дребно за клиентите, присъединени към мрежа под ниско напрежение, са 79,44 %, като само най-голямото дружество държи 71,11 % от тях. В тази връзка следва да се припомни утвърдената съдебна практика (21), според която „много големите пазарни дялове са сами по себе си, освен при извънредни обстоятелства, доказателство за съществуването на господстващо положение. Такъв е случаят при наличието на пазарен дял от 50 %“.
(21)
Освен това пазарът на дребно в Италия е разделен на три подкатегории, в първите две от които се прилагат регулирани цени:
а)
услуга за защитена тарифа за битовите клиенти и малките предприятия (с по-малко от 50 работници и оборот от най-много 10 млн. евро), присъединени към мрежа под ниско напрежение, които не са подписали договор за покупка на свободния пазар. Извършването на тези услуги е запазено право на дружеството Acquirente Unico SpA (наричано по-нататък „единичният купувач“);
б)
гарантирана услуга за всички клиенти, които не отговарят на условията за услугата за защитена тарифа и нямат договор за покупка на свободния пазар. Тази услуга се осигурява от доставчиците, избрани от единичния купувач чрез тръжна процедура; и
в)
свободен пазар, по-конкретно останалата част от пазара.
(22)
Тези пазари обаче не следва да се разглеждат като независими, важни пазари за целите на настоящото решение, тъй като клиентите може да променят подкатегорията си и понеже цените в трите подкатегории са определени на пазарен принцип (22). Според Годишния доклад за AEEG от 2009 г. делът на т.нар. „затворен пазар“, в който влизат „услугата за защитена тарифа“ и „гарантираната услуга“, е около 36 % от целия пазар на дребно. Освен това според същия доклад услугата за защитена тарифа се характеризира с много силно присъствие (83,4 %) на един конкретен доставчик, който участва активно и на свободния пазар. Според италианските власти потребителите смятат, че разходите за смяна на доставчиците са високи, като не виждат особени ползи от подобна смяна. Този факт, заедно с ниските цени при услугата за защитена тарифа затрудняват новите оператори за привличат достатъчно клиенти в тази подкатегория. Това на практика води до конкурентни предимства за операторите, предлагащи услугата за защитена тарифа, които участват и на свободния пазар, тъй като потребителите, които искат да сменят услугата за защитена тарифа с достъп до свободния пазар и обратно, често го правят, без да сменят доставчика.
(23)
Въз основа обаче на информацията, получена от съответните италиански власти (23), може да се заключи за целите на настоящото решение, че географският пазар за продажба на електроенергия на дребно в Италия не е с национален мащаб, както се смята обикновено и се предполага от заявителя, а е от местен мащаб, като територията му най-често не надхвърля общинско равнище.
(24)
При липсата на информация относно степента на конкуренция за всеки от така определените пазари за доставка на електроенергия на дребно за крайните потребители, присъединени към мрежа под ниско напрежение, и като се имат предвид горепосочените съмнения относно степента на конкуренция, разглеждана на национално равнище, на пазара на дребно за крайните потребители, присъединени към мрежа под ниско напрежение, както е обсъдено в съображения 19-22, не е възможно да се заключи, че са налице условията за предоставяне на освобождаване съгласно член 30, параграф 1 от Директива 2004/17/ЕО по отношение на доставките на дребно на електроенергия за крайните потребители, присъединени към мрежа под ниско напрежение в Италия.
(25)
Следователно Директива 2004/17/ЕО продължава да се прилага, когато възлагащите органи възлагат договори с цел извършване в Италия на доставки на дребно на електроенергия на крайните потребители, присъединени към мрежи под ниско напрежение, или когато организират конкурси за проекти за извършването на тази дейност в Италия.
IV. ЗАКЛЮЧЕНИЯ
(26)
По отношение на производството и продажбата на едро на електроенергия в макрозона Север ситуацията може да бъде обобщена, както следва: общите пазарни дялове на трите най-големи производители са сравнително ниски и същественото количество на внесената електроенергия води до засилване на конкуренцията в тази зона. Както се посочва в съображение 13, функционирането на балансиращия механизъм не представлява препятствие за пряка конкуренция на пазара на производство на електроенергия. Следователно може да се приеме, че всички посочени по-горе фактори са показателни за пряко изложение на конкуренция в макрозона Север.
(27)
Предвид факторите, разгледани в съображения 8-13, условията за пряка конкуренция, изброени в член 30, параграф 1 от Директива 2004/17/ЕО, следва да се смятат за изпълнени по отношение на производството и доставките на едро на електроенергия в макрозона Север.
(28)
Освен това, тъй като условието за неограничен достъп до пазара се счита за изпълнено, Директива 2004/17/ЕО не трябва да се прилага, когато възложителите на обществени поръчки възлагат договори, предназначени да способстват за производството и доставката на едро на електроенергия в макрозона Север, нито при организирането на конкурси за упражняване на такава дейност в тази географска област.
(29)
По отношение на продажбата на дребно на електроенергия на крайни потребители, присъединени към мрежи под средно, високо и много високо напрежение, ситуацията в Италия може да бъде обобщена по следния начин: общите пазарни дялове на трите най-големи предприятия за продажба на дребно са ниски, като броят на потребителите, които при възможност сменят доставчиците си, е задоволителен и липсва ценови контрол за електроенергията за крайния потребител. Тези заключения отговарят на становището на съответните италиански власти, според които този пазар е изложен на конкуренция от много години и степента на конкуренция е задоволителна.
(30)
Предвид факторите, разгледани в съображения 15-18, условията за пряка конкуренция, изброени в член 30, параграф 1 от Директива 2004/17/ЕО, трябва да се считат за изпълнени по отношение на продажбата на дребно на електроенергия на крайни потребители, присъединени към мрежи под средно, високо и много високо напрежение, на територията на Италианската република.
(31)
Освен това, тъй като условието за неограничен достъп до пазара се счита за изпълнено, Директива 2004/17/ЕО не трябва да се прилага, когато възложителите на обществени поръчки възлагат поръчки, предназначени да способстват за продажбата на дребно на електроенергия на крайни потребители, присъединени към мрежи под средно, високо и много високо напрежение, в Италия, нито при организирането на конкурси за упражняване на такава дейност в рамките на тази географска област.
(32)
С оглед на разгледаните в съображения 19-25 фактори и отчитайки съмненията относно наличието на достатъчно конкуренция на национално равнище по отношение на доставките на дребно на електроенергия за крайните потребители, присъединени към мрежа под ниско напрежение, както и липсата на подробна информация за всеки от важните местни пазари, както са определени от италианските власти, не е възможно да се заключи, че са налице условията за предоставяне на освобождаване съгласно член 30, параграф 1 от Директива 2004/17/ЕО по отношение на доставките на дребно на електроенергия за крайните потребители, присъединени към мрежа под ниско напрежение в Италия. Следователно Директива 2004/17/ЕО продължава да се прилага, когато възлагащите органи възлагат договори с цел извършване в Италия на доставки на дребно на електроенергия на крайните потребители, присъединени към мрежи под ниско напрежение, или когато организират конкурси за проекти за извършването на тази дейност в Италия. След като статистическите задължения съгласно член 67 ще продължат да са в сила, може да е необходимо да се гарантира, че съответните възлагащи органи вземат подходящи мерки, като разделяне на управлението и/или счетоводството, за да могат да докладват надлежно относно обществените поръчки, проведени с цел възлагане на съответните дейности, които не са получили освобождаване съгласно настоящото решение.
(33)
Припомня се също така, че по отношение на договорите, покриващи няколко дейности, се прилага член 9 от Директива 2004/17/ЕО. При съществуващите обстоятелства това означава, че когато възлагащият орган провежда „смесена“ обществена поръчка - т.е. обществена поръчка, която подпомага извършването както на дейности, освободени от прилагането на Директива 2004/17/ЕО, така и на дейности, които не са освободени - под внимание ще се вземат дейностите, за които договорът е основно предназначен. В случай на такива смесени обществени поръчки, когато целта основно е да се подпомогне доставката на дребно на електроенергия на крайни потребители, присъединени към мрежата под ниско напрежение, се прилагат разпоредбите на Директива 2004/17/ЕО. Ако действително е невъзможно да се определи за коя дейност е предназначен основно договорът, поръчката се възлага в съответствие с правилата, посочени в член 9, параграфи 2 и 3.
(34)
Настоящото решение се основава на правната и фактическата обстановка от февруари до май 2010 г. съгласно информацията, предоставена от Италианската република и от CVA, на съобщенията от 2005 г. и 2010 г. и на техническите приложения към тях, на документа на службите на Комисията от 2007 г., на заключителния доклад и на Годишния доклад за AEEG от 2009 г. То може да бъде преразгледано, ако настъпят съществени промени в правната или фактическата ситуация, вследствие на които вече не са в сила условията за прилагането на член 30, параграф 1 от Директива 2004/17/ЕО по отношение на доставката на едро на електроенергия в макрозона Север и доставката на дребно на крайните потребители, присъединени към мрежи под средно, високо и много високо напрежение,
ПРИЕ НАСТОЯЩОТО РЕШЕНИЕ:
Член 1
Директива 2004/17/ЕО не се прилага за поръчки, възложени от възложители на поръчки и предназначени да способстват за реализирането на следните услуги:
а)
производство и продажба на едро на електроенергия в макрозона Север;
б)
продажба на дребно на електроенергия на крайни потребители, присъединени към мрежи под средно, високо и много високо напрежение на цялата територия на Италианската република.
Член 2
Адресат на настоящото решение е Италианската република.
Съставено в Брюксел на 14 юли 2010 година.
COMMISSION DECISION
of 14 July 2010
exempting the production and wholesale of electricity in Italy’s Macro-zone North and the retail of electricity to end customers connected to the medium, high and very high voltage grid in Italy, from the application of Directive 2004/17/EC of the European Parliament and of the Council coordinating the procurement procedures of entities operating in the water, energy, transport and postal services sectors
(notified under document C(2010) 4740)
(Only the Italian text is authentic)
(Text with EEA relevance)
(2010/403/EU)
THE EUROPEAN COMMISSION,
Having regard to the Treaty on the Functioning of the European Union,
Having regard to Directive 2004/17/EC of the European Parliament and of the Council of 31 March 2004 coordinating the procurement procedures of entities operating in the water, energy, transport and postal services sectors (1), and in particular Article 30(5) and (6) thereof,
Having regard to the request submitted by the Compagnia Valdostana delle Acque SpA - Compagnie valdôtaine des eaux SpA (hereinafter ‘CVA’) by e-mail of 15 February 2010,
After consulting the Advisory Committee for Public Contracts,
Whereas:
I. FACTS
(1)
On 15 February 2010, CVA transmitted a request pursuant to Article 30(5) of Directive 2004/17/EC to the Commission by e-mail. The Commission requested additional information of the Italian Authorities by e-mail of 15 April 2010, and of CVA by e-mail of 15 April 2010. Additional information was transmitted by the Italian authorities by e-mail of 10 May 2010 and of 20 May 2010 and, following a prolongation of the initial deadline, by CVA on 7 May 2010.
(2)
The request submitted by CVA, a public undertaking within the meaning of Directive 2004/17/EC, concerns the following activities, as described in the request:
(a)
production and wholesale of electricity, in the entire territory of the Italian Republic;
(b)
in the alternative, the production and wholesale of electricity in the territory of the Northern Geographical Zone (hereinafter ‘Macro-zone North’ (2)); and
(c)
retail sale of electricity to the final customers on the free electricity market in the entire territory of the Italian Republic.
II. LEGAL FRAMEWORK
(3)
Article 30 of Directive 2004/17/EC provides that contracts intended to enable the performance of one of the activities to which the Directive applies shall not be subject to the Directive if, in the Member State in which it is carried out, the activity is directly exposed to competition on markets to which access is not restricted. Direct exposure to competition is assessed on the basis of objective criteria, taking account of the specific characteristics of the sector concerned. Access is deemed to be unrestricted if the Member State has implemented and applied the relevant Community legislation opening a given sector or a part of it. This legislation is listed in Annex XI of Directive 2004/17/EC, which, for the electricity sector, refers to Directive 96/92/EC of the European Parliament and of the Council of 19 December 1996 concerning common rules for the internal market in electricity (3). Directive 96/92/EC has been superseded by Directive 2003/54/EC of the European Parliament and of the Council of 26 June 2003 concerning common rules for the internal market in electricity and repealing Directive 96/92/EC (4).
(4)
Italy has implemented and applied not only Directive 96/92/EC but also Directive 2003/54/EC, opting for legal and functional unbundling for transmission and distribution networks except for the smallest companies, which are exempted from the requirements of functional unbundling. Consequently, and in accordance with the first subparagraph of Article 30(3), access to the market should be deemed not to be restricted on the entire territory of the Italian Republic.
(5)
Direct exposure to competition should be evaluated on the basis of various indicators, none of which are, per se, decisive. In respect of the markets concerned by this decision, the market share of the main players on a given market constitutes one criterion which should be taken into account. Another criterion is the degree of concentration on those markets. Given the characteristics of the markets concerned, further criteria should also be taken into account such as the functioning of the balancing market, price competition and the degree of customer switching.
(6)
This Decision is without prejudice to the application of the rules on competition.
III. ASSESSMENT
(7)
Based on Commission precedents (5), the following relevant product markets could be distinguished in the electricity sector: (i) generation and wholesale supply; (ii) transmission; (iii) distribution and (iv) retail supply. Consequently, CVA’s request should be analysed independently in respect of production and wholesale supply on the one hand and retail on the other.
(8)
As recalled in recital 2 above, the request submitted by CVA concerns production and wholesale of electricity, in the entire territory of the Italian Republic, or alternatively in the Macro-zone North.
(9)
According to the available information (6), the national territory of Italy should, due to congestions on links between different zones whose prices are almost perfectly correlated, be considered to be constituted by four regional geographical markets as far as the production and wholesale supply of electricity is concerned: Macro-zone North, Macro-zone Centre South (7), Macro-zone Sicily (8) and Sardinia. The Italian Authorities have confirmed that the delimitation of Macro-zone North remains valid as a relevant market; adding, however, that changes are ongoing so that the delimitation between the remainder of the macro-zones is not clear for the time being, pending extensive inquiries, a definitive evaluation of the state of competition on these geographical markets is therefore currently not possible. On the basis of the above, and considering also that, incidentally, the power plants of CVA are all located in the Macro-zone North, the present Decision will, for the purposes of evaluating the conditions laid down in Article 30(1) of Directive 2004/17/EC, limit itself to an examination of the competitive situation existing within the territory of Macro-zone North in respect of production and wholesale supply of electricity. Although Macro-zone North forms a relevant market on its own, it can, however, not be seen as being completely isolated from the surrounding countries and the other regions.
(10)
As it results from a constant practice (9) in respect of Commission Decisions pursuant to Article 30, the Commission considered that, in respect of electricity generation, ‘one indicator for the degree of competition on national markets is the total market share of the biggest three producers’. According to the Italian Authorities, for 2009, the share of the three largest generators in Macro-zone North is indicated as 49,7 %. This level of concentration, encompassing the total market share of the largest three generators, is lower than the level (52,2 %) referred to in Decision 2008/585/EC in respect of Austria, as well as being lower than the level (58 % of gross production) referred to in Decision 2008/741/EC in the case of Poland, and much lower than the respective levels referred to in Decisions 2006/422/EC and 2007/706/EC concerning, respectively Finland (73,6 %) and Sweden (86,7 %). It is however noted that the level is higher than the corresponding percentage, 39, to which Decisions 2006/211/EC and 2007/141/EC refer to for the UK. Nevertheless this level is considered satisfactorily low, and therefore could be taken as an indication of a certain degree of direct exposure to competition as regards production and wholesale supply of electricity in the Macro-zone North.
(11)
Moreover, Italy has also substantial imports of electricity, in 2008 of the order of more than 42 997 GWh. Italy is a net importer and imported electricity accounting for approximately 13,43 % of its total needs (10). As confirmed by the Italian Authorities (11), the imports have a pro-competitive effect, notably in the Macro-zone North. Although this effect is conditioned by the technical limitation of the interconnection with other countries, it is expected that, in view of the new legislation in place (12), the situation would improve further. There is therefore a certain degree of constraint on the pricing behaviour of the leading producers in Macro-zone North through imports of electricity from outside the Italian territory. These factors should therefore be taken as an indication of a certain degree of direct exposure to competition from other EU Member States, as regards production and wholesale supply of electricity in Macro-zone North.
(12)
The Commission Communication of 11 March 2010‘Report on progress in creating the internal gas and electricity market’ (13) revealed that the three biggest generators still control more than 75 % of the generation capacity in 14 Member States. However, the report places the Italian electricity market in the category of ‘moderately concentrated’ markets (14), whereby the Herfindahl-Hirchman Index (HHI) has lower values compared to the other categories. Given that the competition pressure is felt even more in the Macro-zone North than in the rest of the zones, the degree of concentration can be considered as an indication of direct exposure to competition of electricity production and wholesale in the Macro-zone North.
(13)
Furthermore, even though they represent a small part of the total amount of electricity produced and/or consumed in a Member State, the functioning of the balancing mechanisms should also be considered as an additional indicator. According to the available information, the workings of the balancing mechanism - in particular the markets based pricing and the well-developed intra-day market - are such that it does not constitute an obstacle to electricity production being subject to direct exposure to competition.
(14)
As regards retail supply, a further distinction of the relevant product market could be made between: (A) retail supply to industrial customers connected to the medium, high and very high voltage grid and (B) retail supply to smaller industrial, commercial and domestic customers connected to the low-voltage grid. These markets shall be analysed further separately.
(15)
As confirmed by the Italian Authorities, the market for retail supply of electricity to end customers connected to the medium, high and very high voltage grid is national in scope.
(16)
According to the available information (15), the aggregate market shares of the three largest retailers of electricity to end customers connected to the medium, high and very high voltage grid amounts to 43,89 %, which is a satisfactorily low level (16) and it should be taken as an indication of direct exposure to competition.
(17)
Given the characteristics of the product concerned (electricity) and the scarcity or unavailability of suitable substitutable products or services, price competition and price formation assume greater importance when assessing the competitive state of the electricity markets. The number of customers switching supplier may therefore serve as an indicator of price competition and, thus, indirectly, ‘a natural indicator of the effectiveness of competition. If few customers are switching, there is likely to be a problem with the functioning of the market, even if the benefits from the possibility of renegotiating with the historical supplier should not be ignored’ (17).
(18)
According to the latest available information (18), switching rates by eligible point in 2008 amount to 32,50 % for large industrial customers and to 32,80 % for medium sized industry in Italy. While lower than the degree of switching in e.g. Austria, where the degree of switching for large and very large industrial customers amounted to 41,5 % (19), the degree of switching in Italy is still considerable, involving nearly one third of the large and medium sized industrial customers. Furthermore, the retail market to end customers connected to the medium, high and very high voltage grid is not subject to regulated prices. The situation in Italy is therefore satisfactory as far as switching and end-user price control are concerned and should be taken as an indicator of direct exposure to competition.
(19)
As regards the relevant geographical market for retail supply, this has traditionally been considered to be national in scope. In its application, CVA uses the national market as relevant market for retail supply of electricity.
(20)
Based on the assumption that the geographical market is national in scope, and on the information currently available (20), it appears that the level of market concentration for the retail supply of electricity on the Italian market is very high. The cumulated market shares of the biggest three retailers to customers connected to the low voltage grid is of 79,44 %, of which the largest company holds a share of 71,11 % on its own. A constant jurisprudence should also be recalled in this context (21), according to which ‘very large market shares are in themselves, save in exceptional circumstances, evidence of the existence of a dominant position. That is the situation when there is a market share of 50 %’.
(21)
Moreover, the retail market in Italy is subdivided into three subcategories, out of which the first two are subject to regulated prices:
(a)
an enhanced protection service for domestic customers and small companies (with less than 50 employees and a turnover of no more than EUR 10 million) connected to the low voltage grid, and that have not signed a contract for purchases in the free market. Operation of these service is reserved for the company Acquirente Unico SpA (hereinafter the ‘Single buyer’);
(b)
a safeguarded service for all customers not eligible for the enhanced protection service and that have no contract for purchases on the free market. This service is delivered by providers selected by the Single buyer through a competitive tender; and
(c)
the free market, namely the remainder of the retail market.
(22)
These markets should, however, not be considered as independent, relevant markets, for the purpose of the present decision since customers may switch from one subcategory to another and since the prices within all three subcategories are market-based (22). However, according to the 2009 Annual Report of AEEG, the so-called ‘captive market’ which includes the ‘enhanced protection service’ and the ‘safeguarded service’, accounts for about 36 % of the entire retail market. Moreover, according to the same report, the enhanced protection service is characterised by a very strong presence (84,3 %) of one specific supplier, who is also active in the free market. According to the Italian authorities, the costs of switching are perceived by customers to be high and the perceived benefits of switching are seen as low. This, combined with low prices under the enhanced protection service renders it very difficult for new operators to obtain a sufficient customer-base within this subcategory. This basically results in a competitive advantage for operators under the enhanced protection service which operate also on the free market, given that customers who wish to switch from an enhanced protection service to the free market or vice versa often do so without changing supplier.
(23)
However, based on the information received from the relevant Italian authorities (23), it can be concluded for the purposes of the present Decision that the geographical market for retail sale of electricity in Italy is not national in scope, as traditionally considered and as assumed by the applicant, but is local in scope, with a territory most often not exceeding the municipal level.
(24)
In the absence of information on the degree of competition on each of the thus defined local markets for retail supply of electricity to end users connected to the low voltage grid and considering the above-mentioned doubts about the degree of competition in the retail market to customers connected to low voltage grid, seen globally at national level, as discussed in recitals 19 to 22, it is not possible to conclude that the conditions for granting an exemption under Article 30(1) of Directive 2004/17/EC to retail supply of electricity to end customers connected to the low voltage grid in Italy, are met.
(25)
Directive 2004/17/EC therefore continues to apply when contracting entities award contracts intended to enable the retail supply of electricity to end customers connected to low voltage grid to be carried out in Italy and when they organise design contests for the pursuit of such an activity in Italy.
IV. CONCLUSIONS
(26)
In respect of production and wholesale of electricity in the Macro-zone North, the situation can thus be summarised as follows: the aggregate market shares of the three biggest generators is moderately low, and the substantial amount of electricity imported is having a pro-competitive effect on this zone. As set out in recital 13, the functioning of the balancing mechanism does not constitute an obstacle to direct exposure to competition of the electricity generation market. Consequently it can be considered that all the above factors are indications of direct exposure to competition on the Macro-zone North.
(27)
In view of the factors examined in recitals 8 to 13, the condition of direct exposure to competition laid down in Article 30(1) of Directive 2004/17/EC should be considered to be met in respect of production and wholesale supply of electricity in the Macro-zone North.
(28)
Furthermore, since the condition of unrestricted access to the market is deemed to be met, Directive 2004/17/EC should not apply when contracting entities award contracts intended to enable electricity production and wholesale supply to be carried out in Macro-zone North nor when they organise design contests for the pursuit of such an activity in that geographical area.
(29)
In respect of retail sale of electricity to end customers connected to the medium, high and very high voltage grid, in Italy, the situation can thus be summarised as follows: the aggregate market shares of the three biggest retail companies is low, and the degree of switching by withdrawal point is satisfactory and there is no end-user price control. These conclusions are also in line with the opinion of the relevant Italian Authorities whereby this market has been exposed to competition for several years and the resulting degree of competition is satisfactory.
(30)
In view of the factors examined in recitals 15 to 18, the condition of direct exposure to competition laid down in Article 30(1) of Directive 2004/17/EC should be considered to be met in respect of retail supply of electricity to end customers connected to the medium, high and very high voltage grid on the entire territory of the Italian Republic.
(31)
Furthermore, since the condition of unrestricted access to the market is deemed to be met, Directive 2004/17/EC should not apply when contracting entities award contracts intended to enable retail supply of electricity to end customers connected to the medium, high and very high voltage grid in Italy nor when they organise design contests for the pursuit of such an activity in that geographical area.
(32)
In view of the factors examined in recitals 19 to 25 and given the doubts about the existence of sufficient competition at the national level in respect of retail supply to end customers connected to the low voltage grid and moreover in the absence of detailed information on each and every relevant local market, as defined by the Italian authorities, it is not possible to conclude that the conditions for granting an exemption under Article 30(1) of Directive 2004/17/EC for the retail supply of electricity to end customers connected to low voltage grid in Italy, are met. Consequently, Directive 2004/17/EC continues to apply when contracting entities award contracts intended to enable the retail supply of electricity to end customers connected to low voltage grid, to be carried out in Italy and when they organise design contests for the pursuit of such an activity in Italy. As the statistical obligations pursuant to Article 67 will continue to apply, it may be necessary to ensure that the contracting entities concerned take appropriate measures such as managerial and/or accounting separation so as to be able to report correctly on procurement made for the pursuit of the relevant activities which have not been exempted pursuant to the present Decision.
(33)
Also, it is recalled that contracts covering several activities shall be treated in accordance with Article 9 of Directive 2004/17/EC. In the present context this means that when a contracting entity is engaged in ‘mixed’ procurement, that is procurement used to support the performance of both activities exempted from the application of Directive 2004/17/EC and activities not exempted, regard shall be had to the activities for which the contract is principally intended. In the event of such mixed procurement, where the purpose is principally to support the retail of electricity to end customers connected to the low voltage grid, the provision of Directive 2004/17/EC shall apply. If it is objectively impossible to determine for which activity the contract is principally intended, the contract shall be awarded in accordance with the rules referred to in paragraphs (2) and (3) of Article 9.
(34)
This Decision is based on the legal and factual situation as of February to May 2010 as it appears from the information submitted by the Italian Republic, CVA, the 2005 and 2010 Communications and their Technical annexes and the 2007 Staff Document, the Final Report and the 2009 Annual Report of AEEG. It may be revised, should significant changes in the legal or factual situation mean that the conditions for the applicability of Article 30(1) of Directive 2004/17/EC for wholesale supply of electricity in the Macro-zone North and retail supply to end customers connected to medium, high and very high voltage grid are no longer met,
HAS ADOPTED THIS DECISION:
Article 1
Directive 2004/17/EC shall not apply to contracts awarded by contracting entities and intended to enable the following activities to be carried out:
(a)
production and wholesale supply of electricity in the Macro-zone North;
(b)
retail supply of electricity to end customers connected to the medium, high and very high voltage grid in the entire territory of the Italian Republic.
Article 2
This Decision is addressed to the Italian Republic.
Done at Brussels, 14 July 2010.